અને મામડદેવ ઘર બહાર નીકળ્યા… ત્યાં જ સામેથી સાતેય બહેનો આવતી નજરે પડે છે અને પછી ખોડલ માતા પિતાને પગે પડીને કહેવા લાગી. “બા-બાપુજી, રમતમાં મોડું થઇ ગયું, લાવો મહી વલોવી દઉં. એમ કહી સીધીજ વલોણે જઈ ખોડલ વલોણું ઘુમાવવા લાગી. મામળદેવ અને દેવળબા તો ચકિત થઇ ગયા. એમના મનમાં થતું હતું કે, “વલોવવાનું અઘરું પડ્યું છે. એવી આ ખોડલને શી ખબર પડી? મામડદેવ કહેવા જતા હતા કે દીકરી નેતરે નાગણુ અને રવૈયે નાગ દેખાય છે.” છેટી રેજે, પણ તે બોલી ના શક્યા. ખોડલ તો નેતરાં ઝાલીને ઘમ્મર ઘમ્મર વલોવવા મંડી પડી. અને બીજી બેનો અન્ય કામોમાં પરોવાઈ ગયા.